CONTRA-IN FOS 

Butlletí Setmanal de Contra-lnformació 



Número 258. 


Setmana del 4 al D de juny de 2003 


LA CIM ERA DELG-8 A EVIAN 


500 persones són detingudes i hi ha desinformació sobre la seva situació 

Enfrontaments i repressió a 
la cimera del G-8 a Evian 


Evian/ França.- Les protestes davant la 
cimera del G-8 que aquests dies te lloc a la 
localitat d'Evian, han congregat a milers de 
persones que no estan d'acord amb aquestes 
institucions econòmiques i polítiques. Entre 
5000 i 6000 tendes es van aplegar en el 
Campament Central que l'organització havia 
preparat a la localitat de Anemasse (estat 
francès), per poder desenvolupar diferents 
debats i trobar espais de reflexió i informa¬ 
ció, tot això fins al dia 30 de maig i sota la 
mirada atenta dels diferents cossos repres¬ 
sius de l'Estat. Paral·lelament a Ginebra, ja en 
territori suís, les protestes també es feien 
notar. Numerosos edificis públics eren oku- 
pats per realitzar actes informatius i de 
denúncia, el Media Center (seu d'informació 
alternativa) s'instalà en un d'ells. Al mateix 
temps a la localitat de Laussane (Suïssa), dos 
acampades de protesta sorgien a la ciutat, 
una d'elles sense permís legal de les autori¬ 
tats. 

Bloqueigs i manifestacions durant tot el diu¬ 
menge 

Des del campament d'Anemasse hi havia 
dues convocatories una a les 5 de la matina¬ 
da amb l'objectiu de bloquejar la carretera 
que du a Evian i l'altra a les D del matí una 
manifestació de protesta.EI bloqueig va ser 
format per diversos blocsque aplegaren unes 
dues mil persones, amb l'objectiu de muntar 
una festa a la carretera i resistir en cas de que 
la policia actués. L'acció es va mantenir 
durant sis hores sota els gasos, petards poli- 
cials i un camió manguera. A les D del matí 
tant a la ciutat de Anemasse (França) com a 
Ginebra (Suïssa) es feren manifestacions de 
protesta fins a la frontera, on es van trobar 
les dues. A cada una hi van participar unes 
50 0 0 0 persones, que van recórrer uns 25 kms 


entre anar i tornar. En una d'elles, durant el 
recorregut els i les manifestants van patir 
diferents càrregues policials, amb gassos lac¬ 
rimògens inclosos, però van poder arribar 
sense molts problemes fins a la frontera, a 
l'altra la policia no hi va intervenir tot i que 
els carrers adjacents n'eren plens. 

A la ciutat de Laussane D.000 persones 
repartits en diversos blocs recorregueren els 
carrers de la ciutat sota la presió constant de 
la policia. Les carregues sobre tots els blocs 
van ser brutals entre tres i quatre hores. 
Enfront la situació i l'assetjament policíac la 
gent va anar retornar cap als campaments on 
la policia després va detenir fins a 400 per¬ 
sones. 

Acció tragica en un pont d'autopista 
Sobre les onze del matí un grup de persones 
van realitzar una acció en un dels ponts de 
l'autopista que conecta les poblacions de 
Ginebra i Laussane. L'acció consistí en 
despenjar-se dues persones amb la mateixa 
corda per tallar la circulació de la carretera. 
Al arribar la policia van començar a treure les 
primeres persones que estaven al pont i aix¬ 


equen la corda per on eren penjats els dos 
activistes deixant passar els cotxes bloque¬ 
jats. Un dels policies sense cap mirament va 
tallar la corda fet que va suposar la caiguda 
de 20 metres d'una de les dues persones 
deixant l'altra en mans de les persones que 
eren al pont i van poder subjectar la corda. 
L'activista ferit va ser traslladat al cap d'una 
hora a l'Hospital CHUV de Laussane on se'l va 
operar dels tormells, pelvis i vertebra. A 
hores d'ara resta en observació i possible¬ 
ment se'l traslladarà a Barcelona en avió a 
partir de divendres. 

Durant el dilluns es van fer diverses accions i 
manifestacions a les ciutats citades i ja entra¬ 
da la nit de dilluns la seu d'Indymedia de 
Ginebra va ser presa per agents de paisà 
encaputxats que identificaren a les persones 
que eren a l'indret en aquells moments 
encara que no van endur-se res. El dimarts 3 
de juny a Laussane presa fins més amunt per 
la policia, forces persones realitzen una acció 
en un pont per denunciar els fets ocorreguts 
al pont de l'autopista dos dies abans. 

REPRESSIÓ CONTRA ELS MOVIMENTS SOCIALS 


M és de 1000 persones es manifesten a 
Barcelona per l'alliberament dels tres 
detinguts de Torà 

Els tres joves segueixen a Madrid esperant la resolució del recurs 


Okupat el 
Consulat Francés 
a Barcelona 

Barcelona.- A les 12.00 del migdia 21per- 
sones han okupat el consulat francès a 
Barcelona, situat a la Rda Universitat n 2 
22 . 

Els activistes volen denunciar així la bru¬ 
tal repressió policial que s'està duent a 
terme a França i Suissa contra els 
activistes anti-g8, la qual entre d'altres 
coses, ha costat ferides molt greus a un 
company de Barcelona, en el que es pot 
considerar un intent d'assassinat. 

A hores d'ara (18:00h.). Les 21 persones 
continuen tancades i una quarentena de 
persones els donen suport desde el car¬ 
rer, La presencia policial es desmesurada 
i es rumoreja que cap a les vuit es pot fer 
efectiu el dessallotjament per la força de 
les persones okupants del consulat. La 
gent que està tancada diuen que no sor¬ 
tiran fins que el consul francès no es 
posicioni en contra de la cimera del G-8. 

Si cal diuen que si quedaran tota la nit. 

Contra-infos 3/ 6/ 03 

Aturats els busosa 
la Jonquera 

Barcelona.- A les 3.Dh de la matinada del 
passat divendres, persones que viatjaven en 
els autocars que havien sortit de la pl. 
Universitat cap a les protestes del G8 a 
Evian van informar de que els autocars van 
ser retinguts a la frontera de la Jonquera 
durant més de tres hores i dos nois van qar 
retguts. La policia espanyola no va donar 
cap mena d'argument per explicar el perquè 
de l'aturada i de la retenció d'aquests dos 
nois, fet que vulnera el dret fonamental de 
la lliure circulació de persones. 

Liberinfo.net 3]/ 6/ 03 


Barcelona.- Més de D00 persones, segons 
els organitzadors, es van aplegar a 
Barcelona aquest dissabte 31 de maig, per 
exigir la nul·litat de tot el procés que fa dos 
mesos es va iniciar contra tres joves de la 
localitat lleidatana de Torà. La manifestació, 
organitzada per la Plataforma Unitaria per 
l'alliberament dels presos de Torà, va recór¬ 
rer els carrers de la capital catalana des de la 
plaça Universitat fins a Sant Jaume entre 
crits contra la legislació antiterrorista, la 
policia, les presons i l'Audiència nacional. 
Durant el recorregut no es van registrar inci¬ 
dents tot i que hi va haver moments de ten¬ 
sió quan la comitiva va passar per davant la 
comissaria de la Policia Nacional a Via 
Laietana. 

Les organitzacions de defensa dels drets 
humans i l'espectre d'organitzacions socials 


alternatives denuncien que fa dos mesos 
que els tres joves de Torà van ser detinguts i 
que encara continua sense resoldre's el seu 
cas. Un dels portaveus d'Alerta Solidària, 
Martí Mayoral, que va fer un parlament 
entre altres ponents davant del Palau de la 
generalitat va criticar que l'anunci de 
traslladar-los a la presó de Ponent es va fer 
quatre dies abans de les eleccions i que, evi¬ 
dentment, no s'ha complert. Sembla ser que 
l'única manera de traslladar-los a Lleida és 
que es resolgui el recurs que fa més de 50 
dies que Garzón té a les seves mans. Si no hi 
ha una resposta positiva aviat, els familiars 
dels tres joves presentaran una ampara con¬ 
stitucional a finals de la setmana vinent. 

Plataforma Unitaria per l'alliberament dels 
presos de Torà-tContra-Infos 3/ 6/ 03 


Antimilitarisme 


Desallotjada l'acampada contra la 
Guerra de la Zona Universitària 

Barcelona.- Diumenge dia lde juny a les 0145 de la matinada, una espectacular dotació de 
D furgones de policia, varios cotxes patrulla i un camió de Ben neta, van desallotjar l'acam¬ 
pada itinerant permanent contra la guerra, que permaneixia a la Zona Universitària, després 
d'un total de més de 70 dies d'acampada. Les forces policials, van aprofitar que bona part 
dels acampats són a Evian protestant contra el G-8, per fer fora a la força, a la dotzena de 
persones que en aquell moment hi eren. Els acampats, que havien pactat dissabte amb la 
Universitat (UB) que abandonarien l'acampada dimecres dia 4 després que la majoria de 
gent tornés d'Evian, no van oferir resistència. Un cop més el rector de la UB (Universitat de 
Barcelona) pacta amb l'ajuntament un desallotjament a esquenes de les negociacions preses 
amb els acampats. Aquesta és la seva cultura per la Pau, la cultura institucional que desde 
els diferents estaments públics ofereixen a tots i totes els ciutadans d'aquesta ciutat. Quina 
vergonya. 

Contra-infos^ 6/ 03 













REPRESSIÓ CONTRA ELS MOVIMENTS SOCIALS 


Primeres resolucions del judici per les La Boira ha estat 
detencions de Viladecans i Almeria enderrocada 


La resolució momentània és d'absolució 


Barcelona,- El passat dia 28 de maig a les 10 
del matí, en Juanma, un dels 5 detinguts en 
l'operació repressicva orquestrada a 
Viladecans i Almeria, va tenir la seva vista 
definitiva davant l'Audiència de Menors 
pels fets que se l'imputaven, Davant de la 
falta total de proves, el veredicte momen¬ 


tani és el d'absolució. Tot i així, els grups de 
suport, que celebren aquesta decisió, fan 
uan crida a no oblidar la solidaritatamb els 
altres quatre detinguts que s'enfronten a 
peticions penals greus. 

Contra-lnfos + www.alasbarricadas.org 

3/ 6/ 03 


Un sobre bomba explota en una oficina 
de correus a València 


València.- El dissabte 24, cap a tres quarts de 
vuit del matí, feia explosió un sobre bomba 
en una oficina de correus de València. 
L'explosió ha afectat a quatre empleats, sent 
tres d'ells donats d'alta i un altre que es 
troba encara a l'hospital, aquest últim amb 
lesions a les cames i braços. Un gran disposi¬ 
tiu policial va fer presència en el lloc dels 
fets després de l'explosió, el delegat del 
govern Juan Cotino i l'alcaldessa Rita 
Barbera, es presentaven a l'oficina de cor¬ 
reus i a l'hospital on es trobava el ferit, un 
dia abans de les eleccions i acusant, el dele¬ 
gat del govern, a grups anarquistes de la 
responsabilitat de l'acció. De moment no es 
sap on anava destinat el sobre, ja que a l'ex¬ 
plosió s'han cremat diverses cartes, i per 
tant no s'ha pogut saber qui era el remitent 
ni qui el destinatari. L'explosió es va produir 
quan un dels empleats va moure una de les 


caixes que transporten el correu i al moure 
aquesta, es va produir l'explosió. El sobre, 
que segons la direcció de correus ja havia 
passat per una vintena de mans i superat 
tots els controls que són habituals a les 
oficines de correus, no havia donat cap 
anomalia, sent aquest enviat per al reparti¬ 
ment del correu. Aquest últim, el carter, ha 
estat l'afectat per l'explosió. El delegat del 
govern i els mitjans de comunicació ja han 
intentat relacionar-lo amb altres sobres 
bombes enviats a València anteriorment, 
com un paquet bomba que va arribar al febr¬ 
er del 2000 a la prefectura superior de poli¬ 
cia i al juny del 2000 la col·locació d'una 
motxilla bomba carregada amb dos quilos 
de goma2, acció que va ser reivindicada per 
Solidaritat Internacional en suport a la lluita 
que duen els presos FIES a Espanya. 

Detenció i judici a un anarquista de Bilbo 

Comunicat de l'assemblea llibertaria després de la sentència contra 
un dels seus membres 


Biscaia,-" El passat dilluns 10 de març, a les 6 
del matí, dos agents de l'Ertzaintza van entra a 
casa d'un company del col·lectiu sense cap 
mena d'ordre de registre o detenció. Després 
de forçar la porta, es van endur al company i 
els seus llibres i cintes. Se'l van emportar a la 
comisaria de Getxo on el van interrogar sobre 
altres membres del col·lectiu i sobre les seves 
activitats o perspectives, sent sotmès a difer- 
entsa agressions físiques i psíquiques, com 
cremades, tallas i puntades de peu. Després 
de dues hores, el van deixar anar sense avisar 
a cap familiar o amic. Durant els següents dies, 


la poicia secreta va estar rondant als membres 
del col·lectiu, i va arribar una carta dient que 
el dia 30 de maig el nostre company havia de 
comparèixer a l'Audiència Provincial per 
respondre dels càrrecs de tinença de material 
subversiu i contra l'estat de dret,fet que podia 
comportar una multa de 250000 pessetes i 
l'arrest domiciliari. Finalment, la multa ha 
estat de 115000 pessetes i l'obligació d'anar 
cada 6 mesoso a parlar amb l'assistent social. 
Creiem que aquest fet entra dintre de la cam¬ 
panya de criminalització i repressió contra el 
moviment anarquista, que s'està donant als 


Collserola/ La Floresta.- Avui a Iesl7:00h.de 
la tarda ha estat enderrocada la Boira, sense 
haver tingut un procés judicial obert, ni cap 
mena de denúncia, ni cap ordre de desallot¬ 
jament, ja que duia 6 dies reokupada. 

Estava la gent tranquil·lament acabant d'es¬ 
morzar, quan de sobte va aparéixetr un tio 
d'una inmobiliària,dient que marxessin, que 
al dia següent vindrien a tirar la casa pel 
terra, perquè segons ells allà no s'hi podia 
viure, degut al mal estat de la vivenda (cosa 
falsa perquè la casa portava 14 anysokupada 
y rehabilitada per molta gent), Tenia 
dagutalls i s'havia quedat aquest dia per 
arreglar-les. 

Al cap de poca estona van aparèixer 4 encor- 
batats, amb lmunipa i lexcavadora, dient: o 
treieu les coses o tirem la casa amb les coses 
dintre. Aprofitaren el desconcert per ficar 
l'excavadora dins i ho varen arrassar tot. En 
una hora la casa es va convertir en una 
muntanya de runa, com si hagués caigut una 
bomba. 

Les màfies inmobiliàries, junt amb el 
patronat del parc de Collserola, estan actu¬ 
ant amb impunitat, ja que el patronat hauria 
de protegir l'espai del parc, no permetent L 
especulació,amb l'enderrocament de cases 
, per la la construcció de xalets de luxe per a 
rics. Això ha estat assalt a la vivenda i 
destrucció de la mateixa. Legalment aquest 
procediment és ilegal, ja que no hi va haver 
cap procés judicial. No es va identificar a 
ningú (els interesava dir que allà no hi vivia 
ningú). Hi ha sospites que el tio de la inmo¬ 
biliària va trucar a l'amo per dir-li que hi 
estava vivint gent i varen decidir enderrocar 
la casa abans de que la gent es pogués organ¬ 
itzar. 

Afectats i afectades 2/ 6/ 03 

darrers mesos a l'estat espanyol, companys de 
valència, de Barcelona, de Torà i aquesta carta 
boba que atribueixen tan alegrement a grups 
anarquistas radicals. A la democràcia hi ha 
llibertat, si, però amb la condició de no usar-a 
i de no pensar. Més fort ens atacaran, més 
forta serà la nostra resposta." 

Col·lectiu Anarquista Deseo Libertario 1/ 6/ 03 

Per més informació deseolibertario@hot- 
mail.com, wwwAsanbladalibertariatk 


Amenaces de l’alcaldable del pp contra 
el KOP Alta Tensió 


El Prat de Llobregat/ Baix Llobregat.- El pas¬ 
sat 26 de maig, pels volts de les dues de la 
matinada, en plena ressaca electoral. Tres 
cotxes que celebraven l’ascens del PPal Prat, 
en haver passat de dos a tres regidors, van 
aturar-se davant del Kasal Okupat del Prat 
Alta Tensió, després d’haver-se passejat prè¬ 
viament fent sonarelsclàxonspertot el car¬ 
rer. A un dels cotxes hi anava Antonio 
Gallego Burgos, alcaldable del PP, en un 
estat etílic important, es va baixar, pensant- 
se segurament que ningú el veuria o 
reconeixeria, i va començar a llençar propa¬ 
ganda electoral omplint bona part de la vor¬ 
era i de l’interior del pati del Kasal. Aquesta 
com es sap ha estat denunciada arreu pel 
seu clar caràcter xenòfob, "Menos immi- 
gración ilegal, màs aparcamientos". Els que 
en aquells moments estaven presents van 
sortir a la finestra en sentir el xivarri. En 
veure a Talcaldable" en aquella ridícula 
actitud li van preguntar que estava fent. Per 
sorpresa seva els hi contestà, amenaçant així 


a alguns dels presents: ”Yo a ti te conozco, a 
partir de mariana os vais a enterar, te voy a 
partir la cara, no soy un nino de papa". 
Mentres els tres nois presents intentaven 
pair aquestes "llindeses democràtiques” van 
poder veure com Gallego, proper regidor 
municipal, llençava més propaganda per 
sobre de la porta i pujava al cotxe. Un altre 
fet sorprenent va ser quan els tres cotxes es 
disposaven a enfilar cap a la seva seu. Per la 
carretera de la piscina va apareixer un cotxe 
de la policia local amb les sirenes d’e¬ 
mergència posades però sense so, el qual es 
va posar entre el segon i el tercer cotxe, 
desapareixent l’esperpèntica comparsa per 
la cantonada, 
volem demanar: 

- La dimissió del regidor Antonio Gallego 
Burgos 

- L’aclariment del paper que en aquella acció 
va tenir el cotxe de la policia local. 

Assemblea KOP Alta Tensió 27/ 5/ 03 


Manifestació contra el 
desallotjament del Tajo 

Una vuitantena de persones reconen el barri 
contra l'especulació urbanística 

Sants-La Bordeta- El passat divendres dia 30 de maig es van 
concentrar una vuitantena de persones a la pl. de Sants 
seguint la convoctòria de manifestació feta per l'assemblea 
del Cso El Tajo en contra del seu desallotjament. La maní 
festació va començara mab la pínatda dtina seu Immobiliària 
i va enfilar el carrer 0 Izínelles amb crits contra l'especulació, 


Denúncia penal 
contra Kan Fritanga 

La casa ja porta cinc anys oku- 
pada al barri de Sant Andreu 

Sant Andreu/ Barcelona.- La casa okupada 
de Kan Fritanga al barri de Sant Andreu, ha 
estat denunciada per lo penal pel nou 
propietari de la finca, Kan Fritanga es va 
okupar l'octubre del 98, el juny de 2002, la 


La sentència del 26 de maig 
condemna a 1 any de presó 

Sentència pel judici 
farsa de l'assalt a la 
M untanya 

La Salut/ Barcelona,- La sentència del judici 
celebrat el 12 de maig sobre una de les 19 
persones detingudes el 17 de juliol de 2001 
en l'assalt a la Kasa de la M untanya ja s'ha 
fet pública. 

A 18 de les persones detingudes aquell dia 
els hi van arxivar la causa, ara l'única per¬ 
sona que ha hagut de passar per un judici 
ha estat condemnada a lany de presó per 
desordres públics, pel jutge José M aria 
Bretos Subias del jutjat penal número 5. 
L'imputat va narrar al judici la seva presèn¬ 
cia, el dia de l'assalt, a l'exterior de la Kasa 
de la M untanya per que en el seu interior 
s'hi trobava la seva filla de 9 anys. Els poli¬ 
cies que van declarar entraren en evidents 
contradiccions que van aixecar la sorpresa 
entre el jutge i la fiscal, tot i això el jutge 
no tan sols s'ha basat en la declaració 
d'aquests per argumentar la sentència, sino 
que a més, les declaracions dels testimonis 
de la defensa han estat tergiversats. 

Contra-lnfos 3/ 6/ 03 

Judici contra els 
okupantsde 
Kan Nyoki 


contra les immobiliàries culpables del desallotjament I per 
l'okupacíó d'espaís. A l'alçada de la desallotjada Torreta es va 
fer uan altre acció, per ja arribara al cap de poc davant del 
Cso. Allà es va llegir el comunicat del desallotjament i es van 
fer dibuixos a les obres del costat. La presència de membres 
de la brígag d'informació era constant en tot el recorregut. A 
l'arribar a la seu del districte es van engegar crits contra la 
política urbanística de I Ajuntament, i es van fer esclatar uns 
edificis de cartró a la porta. La manifestació es va acabar a la 
plaça de Sants altre vegada. L'assemblea del Cso es va sentir 
molt satisfeta per l'acte I van anunciar properes convo 
catòríes. 

Un veí de la Bordeta ? 6/ 03 


propietat va passar a mans del veí del 
costat, el qual va demanar als okupants 
que marxessin. En vista de la negativa a 
abandonar la casa, el propietari va oferir 
diners, sense fixar cap quantitat, quan els 
joves no van acceptar els diners, el veí va 
posar denuncia al jutjat. El passat 7 d'abril, 
la policia nacional es va presentar a la casa 
i va identificar a dos dels seus okupants. 
Ara han rebut una notificació judicial per 
anar a declarar el properlD de juny davant 
del jutjat d'instrucció numero dos. 
Seguirem informant 

Contra-lnfos 3/ 6/ 03 


Barcelona,- El pròxim dijous 5 de juny a les 
IDh. del matí es celebra en el jutjat penal 
n 2 7, el judici a dos de les persones encau- 
sades en el procés de Kan Nyoki. El desal¬ 
lotjament d'aquesta casa, que es produí el 
17 de juliol del 2001 provocà l'assalt a la 
Kasa de la M untanya, que està situada just 
al davant. Convocatòria: 5 de juny a les 
IDh. al j.p. n 2 7, al Pg. Lluís Companys. 

N y COMFTE DE bUPORT A 

CÒNTRA-lN FOS 


20 30 - 0163 - 09-3000004892 


tel: 93.442.62.53 

correu electrònic: 
«zitzania@sindominio.net» 


Novawebactuautzadadel’Infousurpa: 

http:/ / usurpa.sytes.net 





Agessions feixistes 


Jutgen a quatre nazis per matar a 2 
algerians a València 


ValènciaEl passat dimarts 20 de maig 
va tenir lloc el judici a valència de 4 nazis 
acusats de matar dos Algerians. Un jurat 
popular decidirà en els pròxims dies sobre la 
innocència o culpabilitat de quatre nazis que 
van matar a dos algerians a Ruzafa, l'U d'oc¬ 
tubre del 2001 La petició fiscal és de 32 anys 
per a cadascun d'ells, mentre que l'acusació 
particular un total de 40 anys de presó. Els 
nazis són Ricardo P. M Joaquín G.M „ Manuel 
Ruben I.T. i José C.J., són coneguts dintre dels 
grups feixistes que hi ha a València i cadas¬ 
cun ja conta amb diversos antecedents per 
fets d'agressio ns. Els fets es van produir quan 
sobre les 3:30h. de la matinada d'aquest dia, 
en la porta del conegut forn dels borratxos 
de ruzafa, es trobaven els 4 acusats i al 
creuar-se amb els dos algerians va començar 
una baralla, en la qual els dos algerians van 
haver de sortir corrent sent un d'aquests 
interceptat pels nazis a escassos metres del 
forn, ho van llençar al terra i amb porres, una 
navalla, un martell i una totxana d'una obra li 


van copejar fins la mort, Després de matar al 
primer algerià, van sortir a la recerca de l'al¬ 
tre, van córrer darrere d'ell, li van donar abast 
i li van propinar tres punyalades per l'esque¬ 
na, el que va fer que morís al cap de dos dies 
a l'hospital. La policia va detenir a les poques 
hores a aquests 4 nazis per la seva vinculació 
als fets, trobant-los les navalles que van usar 
i algunes peces de roba tacades de sang de 
les seves víctimes. Després de les primeres 
acusacions que poguessin pertànyer a algun 
grup nazi, els acusats van negar la seva vincu¬ 
lació a aquests. Però varis dels testimonis 
que van presenciar els fets van declarar que 
quan corrien darrere dels algerians ho feien 
al crit de: "Moro de merda estàs mort". 
L'acusació particular va declarar en la prime¬ 
ra sessió del judici que els acusats "van ser, 
elsvan provocar, els van insultar i elsvan per¬ 
seguir fins matar-los pel simple fet de ser 
immigrants". 

Persecució a la defensa digna 


Obren expedient disciplinari a un 
membre de Dalp 


Barcelona.- La junta de govern del Col·legi 
d’Advocats de Barcelona va acordar en ses¬ 
sió del 29 d’abril iniciar un expedient disci¬ 
plinari contra l’advocat de Dalp Xavier 
Asensio Castro. L’acord encara no ha sigut 
notificat en forma però implica que el 
Col·legi d’Advocats sancioni a aquest advo¬ 
cat perque la jutgessa Concepción Cantón 
Marín, del jutjat d’instrucció numero ]5 de 
Barcelona, volia obligar-lo a la realització 
d’un judici amb els policies nacionals que 
havien de ser interrogats armats amb por¬ 
res i pistoles. Aquests agents, estaven 
denunciats per apallissar a un treballador 
africà i detindre’l il·legalment. L’advocat 
Asensio va intentarque la jutgessa ordenes 
que els agents dipositessin les armes al 
dipòsit de l’entrada dels jutjats,i tot i que la 
jutgessa ho va desestimar finalment, el 
judici es va suspendre. L’advocat Asensio va 
presentar queixa formal al Col·legi 
d’Advocatsper les condicions intimidatories 


que la jutgessa li volia impossar. El Col·legi 
d’Advocats de Barcelona, increiblement, en 
comptes de deparar protecció cap a un 
dels membres de la seva institució li ha 
obert un expedient disciplinari. Contínua 
per tant la persecució vers els advocats que 
tenen el valor d’enfrontar-se a les il·legali¬ 
tats de tarannà autoritari del poder judicial. 
Si vols solidaritzar-te envia comunicats de 
rebuig al Col·legi d’Advocats de Barcelona. 

Defensa d as espais naturals 


Les protestes augmenten a causa ae les oores 

Deu mil persones Acampada contra l'eix Vic-0lot a Osona 


es manifesten a 
Perpinyà contra 
alta tensió 


Perpinyà/ Rosselló.- Més de D.000 person¬ 
es es van manifestar el primer de juny a 
Perpinyà per protestar contra el projecte de 
construcció d'una línia d'alta tensió de 
400.000 volts entre els pobles de Baixàs 
(Rosselló) i Bescanó (Gironès). Els i les man¬ 
ifestants van reclamar la paralització 
d'aquesta infraestructura pel gran impacte 
que causaria a banda i banda de l'Albera, ja 
que la línia començaria a la Catalunya Nord 
passaria per l'Empordà i després continuar¬ 
ia fins a Sentmenat (Vallès Occidental). La 
perspectiva de veure la plana del Rosselló 
partida en dos per aquesta "autopista elèc¬ 
trica", amb torres de seixanta metres d'alça¬ 
da, ha generat un rebuig unànime a la 
Catalunya Nord. Per aquest motiu a la man¬ 
ifestació d'ahir hi van participar multitud de 
persones vingudes d'arreu, associacions, 
col·lectius i entitats del nord dels Països 
Catalans, així com els alcaldes dels 41 
pobles directament afectats. El projecte 
elèctric també preocupa els habitants de 
l'Alt Empordà que, com al Rosselló, no 
volen que la seva comarca es converteixi 
"en un abocador d'escombraries o en un 
corredor de serveis". 

Sant Andreu de la Vola/ Osona.- Les obres 
de construcció de l'eix Vic-0lot són cada 
cop més imminents, és per això que aquest 
cap de setmana a la rectoria de la Vola han 
anat passant persones de les dues comar¬ 
ques afectades, Osona i La Garrotxa, entre 
d'altres vingudes d'arreu. 

L'acampada va aplegar poques tendes, la 
gent que participà de les activitats va anar 
variant entre dissabte i diumenge, mantenint 
al lloc una mitja de 30 persones. Dissabte a 
la tarda es crearen dos grups de treball que 
després, plegats fins ben entrada la nit, van 
voler marcar un punt i apart amb la lluita i 
perfilar a partir d'ara una activitat més con¬ 
stant, per la imminent presió de les obres. Al 


matí de diumenge es realitzà una caminada 
que s'inicià a Can Pigallem, en aquest lloc fa 
unes setmanes es realitzà una acció contra 
les màquines que estaven fent moviments 
de terres. A Can Pigallem han de començar, 
si el projecte avança, a treballar amb la 
tuneladora que ha de construir el tant 
maleït túnel de Bracons. La caminada va 
arribar-se fins a la Font i la Fageda de la 
Grevolosa, espai on es troben els arbres que 
han brotat naturalment més alts de 
Catalunya i punt on volen fer sortir els 
túnels de ventilació. Al migdia els i les man¬ 
ifestants van retornar a la zona d'acampada 
on es fer un dinar. Abans de cloure la jorna¬ 
da amb una actuació musical, es va tornar a 


Destrosses a les platges del Cap de Creus 


Cap de Creus/ Alt Empordà.- A finals de la 
setmana passada al municipi de Cadaqués i 
aquesta propera setmana al de Colera (si 
ningú ho impedeix) es va repetir el ritual de 
cada any. Màquines, contractades per l'a¬ 
juntament, agafen terra i la posen sobre les 
roques de la platja. Ens trobem davant de 
dos municipis on pertoquen les platges de 
roca, no les de sorra. Intentar posar sorra 
on no hi hauria d'haver-hi, només fa que 
cada any es destini una partida de diners 
municipals a fer una feina tan poc útil. 
Posant sorra sobre la roca es danya greu¬ 
ment totes les espècies marines que hi 
estan vivint i tota la franja molt rica amb 
espècies animals i vegetals que es concen¬ 


tren en el lloc on trenquen les onades. 
Encara és més lamentable el fet que la terra 
que posen no sigui neta. En tots dos casos, 
veïns dels municipis ens han dit que la sorra 
fa pudor i que s'hi poden veuen restes de 
deixalles. No és d'estranyar, ja que a Colera, 
la terra la treuen de la desembocadura de 
la Riera de M olinés. En el cas de Cadaqués 
no sabem d'on es treu, però si que podem 
afirmar que també està en pèssimes condi¬ 
cions. M és informació: www.salvem-empor- 
da.org 

La seu de Fomento tanca les portes a Salvem les valls 


fer una petita xerrada on van sorgir algunes 
posibles properes activitats, com un concert 
de Lluïs Llach o l'edició d'un disc compacte a 
càrrec d'una vintena de formacions musicals 
de la Garrotxa que composaran una cançó 
cada una contra el projecte d'eix per poste¬ 
riorment realitzar un concert on es gravarà 
el disc. 

L'acampada va ser una activitat de protesta, 
però sobretot per sorpresa d'algunes, va ser 
una jornada de trobada i reflexió de les per¬ 
sones interesades en implicar-se a l'organ¬ 
ització d'activitats i seguiment del projecte. 

INSUBM ISSIO ELECTORAL 


Barcelona.- La seu de Fomento de 
Construccionesy Contratas, al carrer de Balmes, 
va ser l'objectiu d'una trentena de persones el 
dijous 29 al vespre. Les portes d'aquesta empre¬ 
sa constructora, restaren tancades des que 
aquest grup de persones va presentar-s'hi per 
tal de presentar una carta de protesta on s'ex¬ 


posaven les raons del per que no seguir amb el 
projecte d'eix entre Vic i Olot. Entre d'altres 
raons, es recordava a la carta que el col·lectiu 
Salvem les Valls te interposat un contenciós 
administratiu contra el tram que aquesta empre¬ 
sa pretén executar i que es basa en greus irregu¬ 
laritats en le procés administratiu i en l'incom¬ 


pliment de la normativa comunitària. La cart. 
no va poder-se entregar en mà, els i les manifes 
tants abans de marxar van fer lectura de la cartí 
i cridaren reiteradament "No al túnel" 
Contra-infos^ 6/ 03 


Manifestació pel treball digne i soli¬ 
daritat amb els treballadors de Sintel 


Judici contra un 
insumís electoral 

Cornellà.- A les darreres eleccions generals 
del B de març del 2000, un noi de Cornellà, 
l'Àlex no es va presentar a la taula electoral 
que li havia estat assignada com a segon pres¬ 
ident. Al cap d'un any va rebre una notificació 
per presentar-se als jutjats de la ciutat, on va 
alegar que no es va presentar per motius 
morals e ideològics. Al 2002 rebia una altre 
notificació en la que informaven que es sus¬ 
penia el cas per falta de proves, però el 
març'd'aquest any va rebre una altra notifi¬ 
cació en la que el fiscal reobria el cas pwer 
delicte electoral, demanant una pena de : 11 
caps de setmana d'arrest domiciliari, una 
multa de 10 euros diaris durant 7 mesos, 105 
duies de responsabilitat personal, en cas de 
no pagar la multa i 6 anys d'inhabilitació espe¬ 
cial pel dret de sufragi passiu. 

Es convoca a una concentració el 
proper 18 de juny a les 10h a 
l'Audiència Provincial, secció 9-, al 
costat d'Arc de Triomf. 

